Poštovani roditelji,

s obzirom da nismo u mogućnosti organizirati individualne razgovore kao prethodnih godina, važno je znati da su vam svi predmetni nastavnici i u drugom polugodištu trenutačno ipak dostupni, ali na drukčiji način. Ukoliko se pokaže potreba za individualnim razgovorom s predmetnim profesorom, pozivamo Vas da:

1. obavijestite najprijerazrednika/razrednicu o potrebi razgovora s profesorom

2. razrednik/razrednica će Vam dati **e-mail adresu** profesora (preko Carnetovog identiteta skole.hr) te vas uputiti i uvesti u daljnju komunikaciju

U ovim okolnostima, izuzetno je važno imati sve informacije o aktualnostima unutar nastavnog procesa te ukoliko se pojavi potreba za razgovorom s profesorom, slobodno kontaktirajte razrednika na vrijeme, naravno po potrebi i pedagošku službu. Temelji međusobne suradnje i online-komunikacije trebaju biti uvažavanje različitog mišljenja, poštivanje radnog vremena profesora te sva ostala pravila koja pretpostavlja Etički kodeks.

Unaprijed se zahvaljujemo na suradnji, povjerenju i razumijevanju!